3. การประกอบธุรกิจของแต่ละสายผลิตภัณฑ์

การประกอบธุรกิจของบริษัทฯ สามารถแบ่งออกได้เป็น 2 กลุ่ม คือ ธุรกิจที่ดำเนินการเอง ได้แก่
ธุรกิจสถานีโทรทัศน์ ธุรกิจสถานีวิทยุกระจายเสียง และหน่วยงานที่ให้บริการด้านข่าว
และธุรกิจที่ร่วมดำเนินกิจการกับเอกชน ได้แก่ สถานีโทรทัศน์ไทยทีวีสีช่อง 3 อสมท
และกิจการโทรทัศน์ระบบบอกรับเป็นสมาชิก โดยมีรายได้เป็นค่าตอบแทนตามสัญญาร่วมดำเนินกิจการ

ธุรกิจที่ดำเนินการเอง

1. ธุรกิจสถานีโทรทัศน์

สถานีโทรทัศน์โมเดิร์นไนน์ เป็นธุรกิจหลักที่สำคัญของบริษัท ดำเนินงานด้านผลิตรายการ ออกอากาศ
และควบคุมการออกอากาศ โดยแพร่ภาพออกอากาศตลอด 24 ชั่วโมง
จากที่ทำการสำนักงานใหญ่ในกรุงเทพมหานคร ไปยังสถานีเครือข่ายในส่วนภูมิภาค 35 สถานี
บริการครอบคลุมพื้นที่ทั่วประเทศได้ประมาณร้อยละ 87.0
และมีประชากรในเขตบริการประมาณร้อยละ 88.5 ตั้งแต่เดือนพฤศจิกายน 2545 บริษัทฯ
ได้ปรับผังรายการและสร้างบุคลิกของสถานีใหม่ ภายใต้แนวคิด “สถานีโทรทัศน์แห่งความทันสมัย
หรือโมเดิร์นไนน์ทีวี (Modernine TV)”
โดยเน้นการนำเสนอรายการข่าวและรายการบันเทิงที่มีสาระ
พร้อมทั้งปรับเปลี่ยนรูปแบบการนำเสนอให้ทันสมัยด้วยการนำเทคโนโลยีใหม่ ๆ
มาประยุกต์ใช้กับการออกอากาศรายการในลักษณะ Integrated Media Program
และพัฒนาคุณภาพรายการโทรทัศน์อย่างต่อเนื่องภายใต้แนวคิดสังคมอุดมปัญญา หรือ Knowledge –
base Society โดยการปรับเปลี่ยนเป็นระยะ ๆ ดังนี้

ระยะที่ 1 โทรทัศน์แห่งความทันสมัย เมื่อวันที่ 6 พฤศจิกายน 2545

ระยะที่ 2 ที่สุดของที่สุด เมื่อวันที่ 1 เมษายน 2549

ระยะที่ 3 ความทันสมัยบนความแตกต่าง เมื่อวันที่ 1 กันยายน 2546 และ

เมื่อวันที่ 19 มกราคม 2547 เป็น สถานีหุ้น

ระยะที่ 4 ความบันเทิงบนสาระ เมื่อวันที่ 1 เมษายน 2547

ระยะที่ 5 สังคมอุดมปัญญา เมื่อวันที่ 1 ตุลาคม 2547

ระยะที่ 6 ความสุขสุดสัปดาห์ เมื่อวันที่ 1 มิถุนายน 2548

ระยะที่ 7 ยังคงเน้นการให้ความบันเทิงแก่ผู้ชมในลักษณะ Edutainment (Education +

Entertainment) เมื่อวันที่ 1 กุมภาพันธ์ 2549

ระยะที่ 8 ปรับรูปแบบ และรายการช่วง Non – Primetime ภายใต้แนวคิด “โมเดิร์นไนน์

พลัส คิดดี ทำดี ดูดี” เมื่อวันที่ 1 มกราคม 2550

ระยะที่ 9 ปรับรูปแบบรายการให้สร้างสรรค์ เพิ่มรายการบันเทิงเพื่อเข้าถึงกลุ่มเป้าหมายให้มากขึ้น
รวมทั้งตอกย้ำการเป็นสถานีข่าวคุณภาพ ภายใต้แนวคิด “โมเดิร์นไนน์ พลัส ข่าวเข้มแข็ง สนุก
สาระ สร้างสรรค์” เมื่อวันที่ 1 มกราคม 2551

สำหรับปี 2552 บริษัทยังคงมุ่งเน้นพัฒนาคุณภาพรายการอย่างต่อเนื่อง เพื่อเพิ่มความทันสมัย
ความเข้มแข็ง สาระ และความบันเทิงให้มากขึ้น ภายใต้แนวคิด “ก้าวทันยุค สนุกมีสาระ
ทั้งครอบครัว” มีการปรับรายการในช่วงวันหยุดเสาร์ – อาทิตย์
ให้เป็นรายการบันเทิงที่ดูได้ทั้งครอบครัว เพื่อให้วันเสาร์ และอาทิตย์
เป็นวันหยุดสุดสัปดาห์ที่ทั้งครอบครัวได้ใช้เวลาร่วมกัน

สถานีโทรทัศน์โมเดิร์นไนน์ พัฒนาและปรับเปลี่ยนการนำเสนอรายการใหม่
ทั้งรูปแบบและเนื้อหาของรายการ บนพื้นฐาน “ความบันเทิงบนสาระ (Edutainment)
เพื่อกระตุ้นความสนใจของผู้ชมให้หันมาชมรายการที่สนุก และมีสารประโยชน์มากขึ้น

1.  ลักษณะผลิตภัณฑ์หรือบริการ

(1) เครือข่ายของสถานีโทรทัศน์โมเดิร์นไนน์

บริษัทฯ มีเครือข่ายสถานีโทรทัศน์ทั้งสิ้นรวม 36 สถานี ประกอบด้วย
สถานีแม่ข่ายในกรุงเทพมหานคร จำนวน 1 สถานี และสถานีทวนสัญญาณโทรทัศน์ในส่วนภูมิภาค
จำนวน 35 สถานี ดังนี้

  -------------------- --------------------------------------- -------------
  ภาค                  ที่ตั้งสถานี                                 ช่องออกอากาศ

  ภาคกลางและตะวันออก    กรุงเทพมหานคร                            ช่อง 9

  (6 สถานี)             ตราด                                    ช่อง 9

                       ระยอง                                   ช่อง 10

                       สระแก้ว                                  ช่อง 10

                       ประจวบคีรีขันธ์                             ช่อง 10

                       สิงห์บุรี                                   ช่อง 53

  ภาค                  ที่ตั้งสถานี                                 ช่องออกอากาศ

  ภาคเหนือ (11 สถานี)    เชียงราย                                 ช่อง 4

                       นครสวรรค์                                ช่อง 4

                       เพชรบูรณ์                                 ช่อง 5

                       เชียงใหม่                                 ช่อง 9

                       สุโขทัย                                   ช่อง 9

                       น่าน                                     ช่อง 9

                       ลำปาง                                   ช่อง 10

                       แพร่                                     ช่อง 10

                       ตาก                                     ช่อง 10

                       อ.เมือง จ.แม่ฮ่องสอน                       ช่อง 10

                       อ.แม่สะเรียง จ.แม่ฮ่องสอน                   ช่อง 10

  ภาค                  ที่ตั้งสถานี                                 ช่องออกอากาศ

  ภาคตะวันออกเฉียงเหนือ   เลย                                     ช่อง 6

  (9 สถานี)             อุบลราชธานี                               ช่อง 8

                       มุกดาหาร                                 ช่อง 8

                       ขอนแก่น                                  ช่อง 9

                       สกลนคร                                  ช่อง 9

                       สุรินทร์                                   ช่อง 9

                       นครราชสีมา                               ช่อง 10

                       อุดรธานี                                  ช่อง 31

                       ร้อยเอ็ด                                  ช่อง 43

  ภาค                  ที่ตั้งสถานี                                 ช่องออกอากาศ

  ภาคใต้ (10 สถานี)      สงขลา                                   ช่อง 4

                       ยะลา                                    ช่อง 5

                       ภูเก็ต                                    ช่อง 9

                       นครศรีธรรมราช                            ช่อง 9

                       ชุมพร                                    ช่อง 9

                       ระนอง                                   ช่อง 9

                       สตูล                                     ช่อง 9

                       สุราษฎร์ธานี                               ช่อง 10

                       ตรัง                                     ช่อง 10

                       พังงา                                    ช่อง 10
  -------------------- --------------------------------------- -------------

(2) โครงสร้างรายการของสถานีโทรทัศน์

สถานีโทรทัศน์
กำหนดผังรายการและรูปแบบการดำเนินการเกี่ยวกับรายการตามนโยบายของบริษัทในเรื่องของสัดส่วนและบุคลิกของรายการ
และจัดวางรายการให้ออกอากาศตามความเหมาะสมของผู้ชมในแต่ละช่วงเวลา

บริษัทมุ่งเน้นการนำเสนอรายการคุณภาพซึ่งสร้างสรรค์ขึ้นเพื่อผู้ชมแต่ละกลุ่มที่รับชมรายการของสถานีโทรทัศน์ในช่วงเวลาต่าง
ๆ กัน
และได้นำเสนอรายการใหม่ที่มีการเปลี่ยนแปลงทั้งในด้านรูปแบบและเนื้อหาของรายการบนพื้นฐานของ
“ความบันเทิงบนสาระ (Edutainment)”
และได้ให้ผู้ผลิตรายการมืออาชีพเข้ามาร่วมในการผลิตรายการ
นอกจากนี้บริษัทยังมีนโยบายที่จะเพิ่มสัดส่วนของรายการที่บริษัท
ผลิตเองหรือร่วมผลิตกับผู้ผลิตรายการมืออาชีพมากขึ้นและลดการให้ผู้ประกอบการเอกชนเช่าเวลาลง

ในปี 2552 บริษัทฯ ได้ปรับผังรายการ โดยมีสัดส่วนรายการดังนี้

  ------------------------------------------------------- ---------------
  1. ประเภทข่าว                                            ร้อยละ 36.62

  2. ประเภทสาระและความรู้                                   ร้อยละ 21.38

  3. ประเภทบันเทิง                                          ร้อยละ 33.39

  4. ประเภทกีฬา                                            ร้อยละ 5.68

  5. ประเภทส่งเสริมรายการและบริการสาธารณประโยชน์              ร้อยละ 2.92
  ------------------------------------------------------- ---------------

1.2 ภาวะการแข่งขันภายในธุรกิจสื่อโทรทัศน์

(1) ภาพรวมของธุรกิจสื่อโทรทัศน์

ปัจจุบัน ประเทศไทยมีสถานีวิทยุโทรทัศน์ในระบบที่ไม่เรียกเก็บค่าบริการ (Free TV)
จำนวนทั้งหมด 6 สถานี คือ ช่อง 3 ช่อง 5 ช่อง 7 ช่องโมเดิร์นไนน์ ช่อง 11 (NBT)
และช่องไทยพีบีเอส โดยในจำนวนนี้เป็นสถานีที่ดำเนินงานโดยผู้ประกอบการเอกชน
ซึ่งได้รับสัมปทานจากรัฐวิสาหกิจหรือหน่วยงานของรัฐจำนวน 2 ราย คือ ช่อง 3 และ ช่อง 7
สถานีสาธารณะที่ดำเนินงานโดยองค์กรอิสระ คือ สถานีโทรทัศน์ไทยพีบีเอส หรือ
สถานีโทรทัศน์ทีไอทีวี เดิม ส่วนสถานีที่ดำเนินงานโดยหน่วยงานของรัฐหรือรัฐวิสาหกิจเองมีจำนวน
3 ราย คือ ช่อง 5 ช่อง 11 (NBT) และสถานีโทรทัศน์โมเดิร์นไนน์ดำเนินงานโดย บมจ. อสมท
รายละเอียดดังนี้

+-----------+-------------+------------------------+-----------------+
| สถานีวิทยุ   | ปร          | ชื่อผู้ประกอบการ           | เจ้าของสัมปทาน    |
|           | ะเภทรับอนุญาต |                        |                 |
| โทรทัศน์    |             |                        |                 |
+-----------+-------------+------------------------+-----------------+
| ช่อง 3     | สัม          | บริษัท บางกอก            | บริษัท อสมท จำกัด  |
|           | ปทานรับอนุญาต | เอ็นเตอร์เทนเม้นต์ จำกัด    | (มหาชน)         |
+-----------+-------------+------------------------+-----------------+
| ช่อง 5     | เจ้า         | กองทัพบก                | -               |
|           | ของคลื่นความถี่ |                        |                 |
+-----------+-------------+------------------------+-----------------+
| ช่อง 7     | สัม          | บริษัท                   | กองทัพบก         |
|           | ปทานรับอนุญาต | กรุงเทพโทรทัศน์และวิทยุ     |                 |
|           |             | จำกัด                   |                 |
+-----------+-------------+------------------------+-----------------+
| ช่อง 9     | เจ้า         | บริษัท อสมท จำกัด (มหาชน) | -               |
|           | ของคลื่นความถี่ |                        |                 |
+-----------+-------------+------------------------+-----------------+
| ช่อง 11    | เจ้า         | กรมประชาสัมพันธ์          | -               |
| (NBT)     | ของคลื่นความถี่ |                        |                 |
+-----------+-------------+------------------------+-----------------+
| และ       |             |                        |                 |
| สถานีภูมิภาค |             |                        |                 |
+-----------+-------------+------------------------+-----------------+
| ไทยพีบีเอส  | เจ้า         | องค์การกระจายเสียงและแพร | -               |
|           | ของคลื่นความถี่ | ่ภาพสาธารณะแห่งประเทศไทย |                 |
+-----------+-------------+------------------------+-----------------+

  สถานีโทรทัศน์ มีรายได้หลักมาจากการเป็นช่องทางในการโฆษณาให้กับสินค้า และบริการ

ต่าง ๆ ทั้งนี้ เมื่อคิดจากมูลค่าของค่าใช้จ่ายในการโฆษณา จะพบว่า
ค่าใช้จ่ายในการโฆษณาที่ใช้ผ่านสื่อโทรทัศน์ มีสัดส่วนสูงที่สุดในบรรดาสื่อโฆษณาทั้งหมด
เนื่องจากสามารถเข้าถึงประชาชนที่เป็นผู้รับสื่อได้ทั่วถึงกว่า สื่อโฆษณาประเภทอื่น
โดยผู้ชมจะสามารถรับชมได้ทั้งภาพและเสียงไปพร้อม ๆ กัน จึงทำให้สื่อโทรทัศน์เป็น
ที่นิยมมากกว่าสื่อประเภทอื่น ๆ

  (2) ภาวะการแข่งขันของธุรกิจสื่อโทรทัศน์

ในปัจจุบันสถานีโทรทัศน์ทุกช่องได้มีการปรับผังรายการรวมถึงการเปลี่ยนแปลงรูปแบบในการนำเสนอรายการเพื่อเพิ่มความนิยม
(Rating) ในตัวสถานีอย่างต่อเนื่อง ทั้งนี้
เนื่องจากความนิยมในตัวสถานีโทรทัศน์เป็นหนึ่งในปัจจัยสำคัญที่เจ้าของสินค้าและบริษัทโฆษณาจะใช้ในการพิจารณาตัดสินใจซื้อเวลาโฆษณา
ซึ่งถือเป็นแหล่งที่มาของรายได้หลักสำหรับสถานีโทรทัศน์ นอกจากนี้
ยังมีการสร้างพันธมิตรทางธุรกิจที่ชัดเจนในระหว่างสถานีโทรทัศน์และผู้ผลิตรายการรายใหญ่ต่าง ๆ
เพิ่มมากขึ้น
เพื่อช่วยเสริมสร้างศักยภาพและความน่าเชื่อถือของคุณภาพและเนื้อหารายการของสถานีโทรทัศน์นั้น
ๆ ให้มีมากยิ่งขึ้น รวมตลอดถึงการเป็นเจ้าของลิขสิทธิ์ภาพ เสียง พิธีกร และนักแสดง
ซึ่งสามารถพิจารณาให้เป็นมูลค่าเพิ่มและทรัพย์สิน ทางปัญญาเชิงธุรกิจได้

สำหรับสภาวะการแข่งขันในธุรกิจการให้บริการข่าวทางโทรทัศน์
ซึ่งเป็นรายการหลักของบริษัทที่มีสำนักข่าวไทยเป็นผู้ผลิตรายการนั้น
จะเป็นไปในลักษณะของการแข่งขันกันในเชิงประเด็นเนื้อหาของข่าว และความรวดเร็ว ถูกต้อง
เชื่อถือได้ ในการนำเสนอ
โดยเฉพาะอย่างยิ่งการแข่งขันกันระหว่างผู้ประกอบการสถานีโทรทัศน์ที่ประสงค์จะใช้รายการด้านข่าวเป็นหนึ่งในจุดขายของสถานีโทรทัศน์ของตน
จากสภาวะการแข่งขันในธุรกิจบริการข่าวโทรทัศน์ดังกล่าว
จึงมีการปรับปรุงรูปแบบเพื่อแข่งขันในรายการข่าว ดังนี้

1) ปรับปรุงวิธีการนำเสนอ เป็นการเล่าข่าว (News Talks) มากกว่าการรายงานข่าวตามปกติ
(Current News) ซึ่งเป็นการปรับเปลี่ยนวิธีการนำเสนอให้สั้น กระชับ
สรุปความด้วยภาษาที่เข้าใจง่าย จึงเข้าถึงผู้ชมมากขึ้น
รวมถึงการนำเสนอข่าวเชิงลึกประเภทสารคดีข่าว หรือ สกู๊ปข่าว มากกว่าการนำเสนอข่าวกระแส

2) ปรับเวลาการนำเสนอข่าว ทดแทนรายการ Primetime ที่เคยเป็นละครหรือรายการ วาไรตี้
ที่ไม่ได้รับความนิยม

3) เพิ่มเวลาการเสนอข่าว โดยใช้หลักการข้อ 1 และ 2 มาผสมผสานกัน
และปรับเวลาข่าวให้เพิ่มสีสันในช่วง Non- primetime มากขึ้น เช่น ช่วงเช้า และช่วงเที่ยงวัน

1.3 กลยุทธ์ทางการตลาดของธุรกิจโทรทัศน์

บริษัทได้ดำเนินกลยุทธ์การตลาดเชิงรุกสำหรับธุรกิจโทรทัศน์ในรูปแบบต่าง ๆ ดังนี้

-   การสร้างบุคลิกของสถานีที่ชัดเจน (Positioning)

-   การปรับปรุงคุณภาพของรายการ (Quality Program)

 การเพิ่มสัดส่วนรายการบันเทิง เชิงสาระ ที่เป็นบุคลิกพิเศษ ของช่อง ทำให้เป็นที่นิยม

ของทั้งผู้ชมและผู้ซื้อสื่อโฆษณามากขึ้น

 การปรับผังรายการและเนื้อหารายการอย่างต่อเนื่อง อย่างน้อยทุก 3 – 6 เดือน

   การผลิตรายการเอง/ร่วมผลิตแทนการให้เช่าเวลา เพื่อให้ได้รายการคุณภาพที่

  แปลกใหม่

  - การอาศัยความแข็งแกร่งของพันธมิตรทางธุรกิจที่เป็นผู้ผลิตรายการ

  - การกำหนดอัตราค่าโฆษณาที่เหมาะสม (Flexible)

  - การสร้างมูลค่าเพิ่มด้วยการตอกย้ำภาพลักษณ์ของสินค้าและผลิตภัณฑ์ในรูปแบบต่าง ๆ

  (Tie – in)

- การให้บริการทางการตลาดในลักษณะการสื่อสารทางการตลาดเชิงบูรณาการ (Integrated

Marketing Communications: IMC) และการแสวงหาโอกาสใหม่ ๆ ทางธุรกิจ อาทิ

การ Re-content, การเพิ่มมุมมองทางธุรกิจในส่วนของ Digital

- การสร้างระบบ CRM ที่ให้ความสำคัญกับการเลือกบริการที่เหมาะสมสำหรับลูกค้า

แต่ละราย และเน้นการสื่อสารอย่างต่อเนื่องด้วยเทคโนโลยีสื่อสารที่ทันสมัย

  - การเสริมความแข็งแกร่งของตราสินค้า (Brand) ของ บมจ. อสมท ด้วยกิจกรรมสื่อสาร

การตลาด (Marketing Communication) เพื่อเพิ่มโอกาสในการสร้างรายได้เพิ่มเติมตลอดทั้งปี

โดยเฉพาะในช่วง Low Season

1.4 การจัดหาผลิตภัณฑ์หรือบริการของธุรกิจสถานีโทรทัศน์

รายการโทรทัศน์ที่บริษัทนำมาออกอากาศ สามารถแบ่งรูปแบบการผลิตรายการได้ 3 ประเภท
โดยมีสัดส่วนและรายละเอียดของรายการประเภทต่าง ๆ ดังนี้

(1) รายการที่บริษัทดำเนินการผลิตและจัดหาเอง โดยสถานีโทรทัศน์และสำนักข่าวไทย ร้อยละ
37.47 เช่น รายการโมเดิร์นไนน์การ์ตูน สโมสรสุขภาพ 9 ร่วมใจคนไทยไม่ทิ้งกัน คุยโขมงบ่าย 3
โมง ฉลาดสุดสุด ฉลาดล้ำโลก สัตว์โลกแสนน่ารัก บ่ายนี้มีคำตอบ จับเงินชนทอง คนพันธุ์อา ปี 5
ไนน์เอ็นเตอร์เทน และ รายงานข่าวช่วงต่าง ๆ เป็นต้น

(2) รายการที่ร่วมผลิตกับพันธมิตรของบริษัท ร้อยละ 29.58 มีรูปแบบธุรกิจในลักษณะ Time
Sharing

ตัวอย่างรายการประเภท Time Sharing

  -----------------------------------------------------------------------
  รายการ                               ผู้ผลิต
  ------------------------------------ ----------------------------------
  คลังปัญญา                              บริษัท เอฟฟ์ จำกัด

  เก่งยกห้อง ล้วงลับตับแตก ชิงช้าสวรรค์        บริษัท เวิร์คพ้อยท์ เอ็นเตอร์เทนเม้นท์ จำกัด

  ชีพจรโลกกับสุทธิชัย หยุ่น ข่าวข้น คนข่าว       บริษัท เนชั่น บรอดคาสติ้ง จำกัด

  ห้องสืบสวนหมายเลข 9                    บริษัท ถอดรหัสย้อนรอย จำกัด

  กบนอกกะลา คิดข้ามเมฆ คนค้นคน            บริษัท ทีวีบูรพา จำกัด

  ละครบางรักซอย 9                       บริษัท เอ็กแซ็กท์ จำกัด

  ละครนัดกับนัด บ้านนี้มีรัก                   บริษัท ซีนเนริโอ จำกัด

  ดาวกระจาย วีไอพี                       บริษัท โพลีพลัส เอ็นเตอร์เทนเม้นท์ จำกัด

  สุริวิภา                                บริษัท เจเอสแอล โกบอลมีเดีย จำกัด

  ละครวีรบุรุษทุ่งดินดำ                      บริษัท ทีวีธันเดอร์ จำกัด

  ละครสายลับ เดอะซีรีย์                    บริษัท จีเอ็มเอ็มไทหับ จำกัด

  โลกการ์ตูน (วันพฤหัสบดี)                  บริษัท ทูนทาว์น เอ็นเตอร์เทนเม้นท์ จำกัด

  โลกมหัศจรรย์ ปราชญ์เดินดิน                บริษัท พาโนราม่า เวิลด์ไวด์ จำกัด

  แดนสนธยา                             บริษัท จินตภา จำกัด

  แชมป์เฉือนแชมป์                         บริษัท ไอเดีย กูร์เม่ จำกัด

  เกมซ่าท้ากึ้น                            บริษัท โฟสซีน จำกัด

  วู้ดดี้ เกิดมาคุย                          บริษัท ดับเบิ้ลยูเน็ทเวิร์คส์ จำกัด
  -----------------------------------------------------------------------

(3) รายการที่ผู้เช่าเวลาเป็นผู้ผลิต ร้อยละ 27.55 เช่น รายการหมึกแดงโชว์ รายการ 9
ทันเกมส์ Voyager เกมการเดินทางในต่างแดน ซูเปอร์จิ๋ว อารยไท รอยไทย เป็นต้น
แต่เนื่องจากบริษัทมีนโยบายผลิตรายการเองมากขึ้น รายการประเภทนี้จึงมีสัดส่วนลดลง

(4) รายการที่บริษัทจัดเวลาให้บริการสาธารณประโยชน์ ร้อยละ 7.21 เช่น ถ่ายทอดสด
และรายการจากโทรทัศน์รวมการเฉพาะกิจแห่งประเทศไทย รายการพิเศษต่าง ๆ
สปอตราชการและงานสาธารณประโยชน์ และอักษรวิ่ง เป็นต้น

2.  ธุรกิจสถานีวิทยุกระจายเสียง

บมจ.อสมท ได้มีนโยบายการผลิตและดำเนินการสถานีวิทยุฯ เอง ตั้งแต่ปี 2547 และในปัจจุบัน
บริษัทฯ ได้ดำเนินธุรกิจวิทยุฯ ทั้งส่วนกลางและส่วนภูมิภาค ด้วยการผลิต การตลาด
และการบริหารจัดการเองทั้งหมด โดยสถานีวิทยุฯ อสมท
มีการผลิตและออกอากาศรายการประเภทต่าง ๆ ทั้งสาระความรู้
และความบันเทิงที่หลากหลายรูปแบบ ภายใต้แนวคิด “สังคมอุดมปัญญา” เพื่อพัฒนาความรู้
และคุณภาพชีวิตของประชาชน ตลอดจนเพื่อสาธารณประโยชน์และมวลชนท้องถิ่น
โดยครอบคลุมและเน้นการเข้าถึงผู้ฟังทุกกลุ่มเป้าหมาย
ภายใต้ภาพลักษณ์ของสถานีวิทยุแห่งความทันสมัย “Modern Radio” ส่งกระจายเสียงทั้งใน

ส่วนกลางและส่วนภูมิภาค โดยส่วนกลาง ส่งกระจายเสียงด้วยระบบ FM จำนวน 7 สถานี
และระบบ AM 2 สถานี ออกอากาศจากกรุงเทพมหานคร ตลอด 24 ชั่วโมง
สำหรับส่วนภูมิภาคส่งกระจายเสียงด้วยระบบ FM 53 สถานี
บริการครอบคลุมพื้นที่ทั่วประเทศได้ประมาณร้อยละ 92.4
และมีประชากรในเขตบริการประมาณร้อยละ 93.8
ซึ่งนอกจากจะสามารถรับฟังรายการของสถานีวิทยุฯ อสมท แต่ละคลื่นผ่านทางคลื่นวิทยุฯ
โดยตรงแล้ว บริษัทฯ ยังเปิดโอกาสให้ผู้ฟังทั้งในและต่างประเทศ
สามารถรับฟังรายการของแต่ละคลื่น ทั้งรายการสดและรายการที่น่าสนใจย้อนหลัง
ผ่านทางอินเตอร์เน็ต ได้ที่ www.mcot.net อีกช่องทางหนึ่ง

2.1 ลักษณะผลิตภัณฑ์หรือบริการ

(1) เครือข่ายสถานีวิทยุกระจายเสียงของบริษัท

บริษัทมีเครือข่ายสถานีวิทยุทั้งสิ้นรวม 62 สถานี ประกอบด้วยสถานีวิทยุ อสมท ส่วนกลาง จำนวน 9
สถานี และสถานีวิทยุ อสมท ส่วนภูมิภาค จำนวน 53 สถานี รายละเอียดมีดังนี้

+----------------------+-----------------------+----------------------+
| ส่วนกลาง              | เขตบริการ              | ระบบ / ความถี่         |
+----------------------+-----------------------+----------------------+
| กรุงเทพมหานคร จำนวน 9 | กรุงเทพมหานคร          | FM 95.0 MHz          |
| สถานี                 | และจังหวัดใกล้เคียง       |                      |
|                      |                       | FM 96.5 MHz          |
|                      |                       |                      |
|                      |                       | FM 97.5 MHz          |
|                      |                       |                      |
|                      |                       | FM 99.0 MHz          |
|                      |                       |                      |
|                      |                       | FM 100.5 MHz         |
|                      |                       |                      |
|                      |                       | FM 105.5 MHz         |
|                      |                       |                      |
|                      |                       | FM 107.0 MHz         |
+----------------------+-----------------------+----------------------+
|                      | ครอบคลุมเกือบทั่วประเทศ   | AM 1143 KHz          |
|                      |                       |                      |
|                      |                       | AM 1494 KHz          |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
| ภาคกลางและภาคตะวันออก | จังหวัดกาญจนบุรี          | FM 107.25 MHz        |
| จำนวน 8 สถานี         |                       |                      |
|                      | จังหวัดประจวบคีรีขันธ์      | FM 106.75 MHz        |
|                      |                       |                      |
|                      | จังหวัดสิงห์บุรี            | FM 105.3 MHz         |
|                      |                       |                      |
|                      | จังหวัดอุทัยธานี           | FM 101.75 MHz        |
|                      |                       |                      |
|                      | จังหวัดจันทบุรี            | FM 95.25 MHz         |
|                      |                       |                      |
|                      | จังหวัดชลบุรี             | FM 107.75 MHz        |
|                      |                       |                      |
|                      | จังหวัดตราด             | FM 107.25 MHz        |
|                      |                       |                      |
|                      | จังหวัดระยอง            | FM 96.75 MHz         |
+----------------------+-----------------------+----------------------+

+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+======================+=======================+======================+
| ภาคเหนือ จำนวน 14     | จังหวัดกำแพงเพชร        | FM 92.75 MHz         |
| สถานี                 |                       |                      |
|                      | จังหวัดเชียงราย          | FM 101.25 MHz        |
|                      |                       |                      |
|                      | จังหวัดเชียงใหม่          | FM 100.75 MHz        |
|                      |                       |                      |
|                      | จังหวัดตาก              | FM 97.25 MHz         |
|                      |                       |                      |
|                      | จังหวัดน่าน              | FM 92.0 MHz          |
|                      |                       |                      |
|                      | จังหวัดพะเยา            | FM 97.25 MHz         |
|                      |                       |                      |
|                      | จังหวัดพิจิตร             | FM 107.75 MHz        |
|                      |                       |                      |
|                      | จังหวัดพิษณุโลก           | FM 106.25 MHz        |
|                      |                       |                      |
|                      | จังหวัดแพร่              | FM 93.0 MHz          |
|                      |                       |                      |
|                      | จังหวัดแม่ฮ่องสอน         | FM 99.5 MHz          |
|                      |                       |                      |
|                      | จังหวัดลำปาง            | FM 99.0 MHz          |
|                      |                       |                      |
|                      | จังหวัดลำพูน             | FM 96.5 MHz          |
|                      |                       |                      |
|                      | จังหวัดสุโขทัย            | FM 99.25 MHz         |
|                      |                       |                      |
|                      | จังหวัดอุตรดิตถ์           | FM 98.5 MHz          |
+----------------------+-----------------------+----------------------+
| ภาคตะวันออกเฉียงเหนือ   | จังหวัดกาฬสินธุ์           | FM 92.0 MHz          |
| จำนวน 16 สถานี        |                       |                      |
|                      | จังหวัดขอนแก่น           | FM 90.75 MHz         |
|                      |                       |                      |
|                      | จังหวัดชัยภูมิ             | FM 102.0 MHz         |
|                      |                       |                      |
|                      | จังหวัดนครพนม           | FM 93.5 MHz          |
|                      |                       |                      |
|                      | จังหวัดนครราชสีมา        | FM 95.75 MHz         |
|                      |                       |                      |
|                      | จังหวัดบุรีรัมย์            | FM 92.0 MHz          |
|                      |                       |                      |
|                      | จังหวัดมหาสารคาม        | FM 100.5 MHz         |
|                      |                       |                      |
|                      | จังหวัดยโสธร            | FM 95.25 MHz         |
|                      |                       |                      |
|                      | จังหวัดร้อยเอ็ด           | FM 101.0 MHz         |
|                      |                       |                      |
|                      | จังหวัดเลย              | FM 100.0 MHz         |
|                      |                       |                      |
|                      | จังหวัดศรีสะเกษ          | FM 95.0 MHz          |
|                      |                       |                      |
|                      | จังหวัดสกลนคร           | FM 107.0 MHz         |
|                      |                       |                      |
|                      | จังหวัดสุรินทร์            | FM 99.75 MHz         |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
|                      | จังหวัดหนองคาย          | FM 102.5 MHz         |
|                      |                       |                      |
|                      | จังหวัดอุดรธานี           | FM 91.5 MHz          |
|                      |                       |                      |
|                      | จังหวัดอุบลราชธานี        | FM 107.0 MHz         |
+----------------------+-----------------------+----------------------+

+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+======================+=======================+======================+
| ภาคใต้ จำนวน 15 สถานี  | จังหวัดกระบี่             | FM 105.0 MHz         |
|                      |                       |                      |
|                      | จังหวัดชุมพร             | FM 90.75 MHz         |
|                      |                       |                      |
|                      | อำเภอหลังสวน จังหวัดชุมพร | FM 104.75 MHz        |
|                      |                       |                      |
|                      | จังหวัดตรัง              | FM 106.25 MHz        |
|                      |                       |                      |
|                      | จังหวัดนครศรีธรรมราช     | FM 104.5 MHz         |
|                      |                       |                      |
|                      | จังหวัดนราธิวาส          | FM 96.0 MHz          |
|                      |                       |                      |
|                      | จังหวัดปัตตานี            | FM 91.0 MHz          |
|                      |                       |                      |
|                      | จังหวัดพังงา             | FM 91.75 MHz         |
|                      |                       |                      |
|                      | จังหวัดพัทลุง             | FM 95.75 MHz         |
|                      |                       |                      |
|                      | จังหวัดภูเก็ต             | FM 101.5 MHz         |
+----------------------+-----------------------+----------------------+
|                      | จังหวัดยะลา             | FM 102.5 MHz         |
|                      |                       |                      |
|                      | จังหวัดระนอง            | FM 100.5 MHz         |
|                      |                       |                      |
|                      | จังหวัดสงขลา            | FM 96.5 MHz          |
|                      |                       |                      |
|                      | จังหวัดสุราษฎร์ธานี        | FM 102.0 MHz         |
|                      |                       |                      |
|                      | จังหวัดสตูล              | FM 93.25 MHz         |
+----------------------+-----------------------+----------------------+

  (2) โครงสร้างรายการของธุรกิจสถานีวิทยุ

ก. สถานีวิทยุ อสมท ส่วนกลาง

  บริษัทฯ ได้ปรับเปลี่ยนรูปแบบการผลิตและนำเสนอรายการของคลื่นวิทยุ

ระบบ FM ส่วนกลาง ทั้ง 6 คลื่น เพื่อมุ่งสู่ความเป็นสถานีวิทยุแห่งความทันสมัย หรือ “Modern
Radio” ตั้งแต่ปี 2548 ด้วยการผลิตและเสนอรายการของแต่ละคลื่นในรูปแบบที่ทันสมัย
ทันเหตุการณ์ พร้อมทั้งนำเสนอสาระ ความรู้ที่หลากหลาย และเพลงฮิตที่ผู้ฟังชื่นชอบทุกแนว
สอดคล้อง ครอบคลุม และเน้นกลุ่มผู้ฟังเฉพาะทุกกลุ่มเป้าหมาย
มีพื้นที่ให้บริการทั่วทั้งกรุงเทพมหานครและปริมณฑล โดยสถานีวิทยุ FM และ AM ส่วนกลาง
มีการกำหนด Position ของแต่ละคลื่นอย่างชัดเจน
และจัดรูปแบบการผลิตและนำเสนอรายการต่าง ๆ (Format Station) ตาม Position
ของแต่ละคลื่น ดังนี้

- FM 95 MHz “ลูกทุ่งมหานคร” นำเสนอเพลงฮิตไม่จำกัดค่ายเพลง
โดยผู้ดำเนินรายการที่มีชื่อเสียงและได้รับความนิยม
และออกอากาศด้วยระบบเน็ตเวิร์คไปยังสถานีวิทยุเครือข่ายของ บมจ.อสมท ทั่วประเทศ
ซึ่งจากการพัฒนาการดำเนินงานของสถานี ทั้งในรูปแบบการเสนอรายการ และการจัดกิจกรรม
เพื่อสร้างกระแสความนิยมและรักษาฐานผู้ฟังอย่างต่อเนื่อง เป็นผลให้ในปี 2552
สถานีได้รับการตอบรับอย่างกว้างขวาง และได้รับความนิยมอยู่ในอันดับ 1 ของสถานีวิทยุฯ
กลุ่มผู้ฟังเป้าหมายเดียวกันอย่างต่อเนื่องตลอดทั้งปี

- FM 96.5 MHz “คลื่นความคิด” นำเสนอรายการที่มีเนื้อหารายการที่ครบถ้วน ทั้งด้านข่าวสาร
หุ้น เศรษฐกิจ การตลาด ธุรกิจ อสังหาริมทรัพย์ การบริหาร สุขภาพ สังคมและครอบครัว
โดยนำผู้ดำเนินรายการที่มีความเชี่ยวชาญ มีชื่อเสียง และเป็นที่รู้จักอย่างแพร่หลายในแต่ละด้าน
ร่วมสนทนา วิเคราะห์ และเจาะลึกประเด็นข่าวที่อยู่ในความสนใจของประชาชนในช่วงเวลาต่าง ๆ
และจากการพัฒนา การดำเนินงานของสถานีอย่างต่อเนื่อง เป็นผลให้ในปี 2552
สถานีได้รับความนิยมอยู่ในอันดับ 1 ใน 3 ของสถานีวิทยุฯ กลุ่มผู้ฟังเป้าหมายเดียวกันอย่างต่อเนื่อง

- FM 97.5 MHz “SEED 97.5 FM” “เมล็ดพันธุ์ใหม่ของคนวัยมันส์” รายการวิทยุของคนรุ่นใหม่
นำเสนอเพลงฮิตที่กำลังอยู่ในกระแสและได้รับความนิยม โดยเน้นความเป็นกลางที่เปิดเพลงทุกค่าย
พร้อมแทรกด้วยเพลงอินดี้ และเพลงสากลที่น่าสนใจ
และจากการพัฒนาการดำเนินงานและการจัดกิจกรรมเพื่อสร้างกระแสความนิยมของสถานีอย่างต่อเนื่อง
เป็นผลให้ในปี 2552 สถานีได้รับการตอบรับอย่างกว้างขวาง และได้รับความนิยมอยู่ในอันดับ 1
ของสถานีวิทยุฯ กลุ่มผู้ฟังเป้าหมายเดียวกัน อย่างต่อเนื่องตลอดทั้งปี โดยในปี 2552 บมจ. อสมท
ได้เปิดโอกาสให้ “SEED 97.5 FM” จัดตั้งเป็นบริษัทในเครือบมจ. อสมท
เพื่อให้เกิดความคล่องตัวและเพิ่มประสิทธิภาพในการบริหารจัดการ
รวมทั้งสร้างการเติบโตในการดำเนินธุรกิจ ตั้งแต่เดือนตุลาคม 2552 เป็นต้นมา

- FM 99.0 MHz “Active Radio” คลื่นของคนรักกีฬา ท่องเที่ยวและสุขภาพ สำหรับคน
ทุกเพศทุกวัย นำเสนอทั้งสาระและความสนุกสนาน
ภายใต้ความคิดที่ต้องการให้คนไทยมีสุขภาพแข็งแรง ทั้งกายและใจ โดยจุดเด่นของรายการ คือ
ผู้ดำเนินรายการที่มีลีลาการนำเสนออันโดดเด่น และได้อรรถรสเพื่อให้คนฟังได้เข้าถึงและมีส่วนร่วม
และจากการพัฒนาการดำเนินงานของสถานีอย่างต่อเนื่อง เป็นผลให้ในปี 2552
สถานีได้รับความนิยมอยู่ในอันดับ 1 ของสถานีวิทยุฯ
กลุ่มผู้ฟังเป้าหมายเดียวกันอย่างต่อเนื่องตลอดทั้งปี

- FM 100.5 MHz “สถานีข่าวและสาระ”
สุดยอดของสถานีข่าววิทยุของเมืองไทยที่เต็มเปี่ยมไปด้วยเนื้อหาสาระมากมาย
โดยนำเสนอข่าวเศรษฐกิจ สังคม กีฬา เทคโนโลยี และสาระความรู้
ที่หลากหลายรวมทั้งติดตามความเคลื่อนไหวข่าวสารจากทั่วทุกมุมโลกตลอด 24 ชั่วโมง
โดยทีมงานของ สำนักข่าวไทย รวมทั้งยังเป็นสถานีแม่ข่ายเสนอข่าวทุกต้นชั่วโมง ไปยังสถานีวิทยุฯ
เครือข่ายทั่วประเทศ และจากการพัฒนาการดำเนินงานของสถานีอย่างต่อเนื่อง เป็นผลให้ในปี
2552 สถานีได้รับความนิยมอยู่ในอันดับ 1 ใน 5 ของสถานีวิทยุฯ
กลุ่มผู้ฟังเป้าหมายเดียวกันอย่างต่อเนื่อง

- FM 105.5 MHz อยู่ภายใต้การบริหารจัดการของบริษัทบางกอกเอ็นเตอร์เทนเม้นท์ จำกัด
(มหาชน) (BEC) ตามสัญญาร่วมดำเนินกิจการ

- FM 107 MHz “Met 107” สถานีวิทยุฯ ที่นำเสนอเพลงสากลสุดฮิต
สำหรับกลุ่มผู้ฟังที่เป็นคนรุ่นใหม่ทันสมัย โดยสอดแทรกข่าวสารสาระที่ถูกต้อง รวดเร็ว ทันเหตุการณ์
ทั้งในประเทศและต่างประเทศผ่านข่าวต้นชั่วโมงภาษาอังกฤษ
จากสำนักข่าวไทยและสำนักข่าวต่างประเทศชั้นนำของโลกตลอด 24 ชั่วโมง
และจากการพัฒนาการดำเนินงานของสถานีอย่างต่อเนื่อง เป็นผลให้ในปี 2552
สถานีได้รับความนิยมอยู่ในอันดับ 1 ใน 3 ของสถานีวิทยุฯ กลุ่มผู้ฟังเป้าหมายเดียวกันอย่างต่อเนื่อง

- AM 1143 “คลื่นเพื่อนร่วมทาง” สถานีวิทยุฯ เพื่อสาระความรู้ ข่าวสาร
ความบันเทิงสลับเพลงเพื่อชีวิต จนถึงแนวเพลงสตริงและอินดี้ ซึ่งเป็นเพลงที่ได้รับความนิยม
นำเสนอจากทุกค่าย สอดแทรกด้วยการรายงานสดต่าง ๆ
ที่เกี่ยวข้องกับการดำเนินชีวิตประจำวันของประชาชน เช่น รายงานสภาพอากาศ
การจราจรบนทางหลวง และราคาสินค้าต่าง ๆ ฯลฯ

- AM 1494 “คลื่นความรู้คู่คุณธรรม” สถานีวิทยุฯ ต้นแบบมีสัดส่วนรายการครบถ้วนทั้งบันเทิง
ข่าวสาร และความรู้ อยู่คู่สังคมไทยมายาวนานกว่า 50 ปี เนื้อหาสาระรายการประเภทความรู้
เน้นส่งเสริมสถาบันชาติ ศาสน์ กษัตริย์ รวมทั้งศิลปวัฒนธรรม และประเพณีอันดีงาม

นอกจากนี้ ยังดำเนินการออกอากาศครอบคลุมพื้นที่ทั่วไปในรูปแบบ NATIONWIDE

โดยมีสถานี FM ในกรุงเทพฯ 3 ความถี่
เป็นแม่ข่ายออกอากาศรายการไปยังเครือข่ายในส่วนภูมิภาคทั้ง 53 สถานี ในช่วงเวลาต่าง ๆ ดังนี้

- FM 95 MHz “ลูกทุ่งมหานคร” ช่วงเวลา 00.00 – 07.00 น.

- SEED 97.5 FM” ช่วงเวลา 20.00 – 24.00 น.

- FM 100.5 MHz “สถานีข่าวและสาระ” ช่วงเวลา 07.30 – 07.55 น.

ก้าวทันข่าว 12.00 – 12.30 น. เที่ยงวันทันข่าว 12.30 – 13.00 เสียงคนไทย

18.00 – 19.00 น. สรุปข่าวรอบวัน และ 19.30 – 20.00 น. ทันโลก

  และข่าวต้นชั่วโมงทุกวัน ๆ ละ 13 ช่วง ๆ ละ 5 นาที

ข. สถานีวิทยุ อสมท ส่วนภูมิภาค

บริษัทได้พัฒนาการดำเนินงานของสถานีวิทยุภูมิภาค บนพื้นฐานแนวคิด “ความรู้คู่ความบันเทิง”
ภายใต้แนวคิด “สังคมอุดมปัญญา” บนภาพลักษณ์ของสถานีวิทยุแห่งความทันสมัย “Modern Radio”
โดยการผลิตและเสนอรายการที่มุ่งเน้นการเป็นสถานีวิทยุเพื่อสาธารณประโยชน์และมวลชนท้องถิ่น
สอดแทรกด้วยสาระความรู้ ไปพร้อม ๆ กับการให้ความบันเทิง (Edutainment)
และเปิดโอกาสให้ประชาชนได้มีส่วนร่วมในรายการ โดยแบ่งประเภทรายการที่ออกอากาศได้เป็น 3
ลักษณะ ดังนี้

- รายการที่ออกอากาศเพื่อประโยชน์ระดับท้องถิ่น (Local Program) เช่น รายการ “อสมท
เพื่อชุมชน” และรายการ “เสียงคนไทย”
ซึ่งเป็นรายการที่เปิดโอกาสให้ผู้ฟังได้มีส่วนร่วมแสดงความคิดเห็น และร้องเรียนปัญหาต่าง ๆ
ในท้องถิ่นได้

- รายการที่ออกอากาศเพื่อประโยชน์ระดับชาติ (National Network Program)
คือรายการที่ถ่ายทอดข่าวจากสถานีวิทยุกระจายเสียงแห่งประเทศไทยทุกวัน ในช่วงเวลา 07.00 –
07.30 น. และ 19.00 – 19.30 น. รวมทั้งถ่ายทอดรายการข่าวของสำนักข่าวไทย โดยใช้คลื่น
FM 100.5 MHz เป็นแม่ข่ายจากส่วนกลาง ออกอากาศไปยังสถานีวิทยุฯ ภูมิภาคของ อสมท
ทุกสถานีทั่วประเทศทุกต้นชั่วโมง

- รายการที่ออกอากาศในลักษณะ “ซูเปอร์สเตชั่น” (Super Station) ซึ่ง
เป็นโครงการผลิตรายการวิทยุเพื่อออกอากาศให้ประชาชนได้รับฟังพร้อมกันทั่วประเทศ
เพื่อเปิดโอกาสให้คนไทย

ทั่วประเทศได้เชื่อมโยงข่าวสารถึงกันอย่างทั่วถึง โดยมีสถานีวิทยุ อสมท ในส่วนกลาง 3 ความถี่
คือ สถานีวิทยุ FM 95.0 MHz “ลูกทุ่งมหานคร” FM 97.5 MHz “SEED 97.5 MHz และ FM
100.5 MHz “สถานีข่าวและสาระ” เป็นแม่ข่ายถ่ายทอดผ่านดาวเทียมไปยังเครือข่ายสถานีวิทยุ
อสมท ทั้ง 53 แห่ง ในต่างจังหวัดพร้อมกัน

นอกจากนี้ ในปี 2552 บริษัทฯ ยังได้พัฒนาการผลิตรายการของสถานีวิทยุภูมิภาคในรูปแบบกลุ่มสถานี
(Cluster) เพื่อสร้างความแปลกใหม่ โดดเด่น
และเพิ่มความนิยมให้กับรายการด้วยการผลิตรายการจากสถานีวิทยุภูมิภาคสถานีหนึ่ง
เพื่อออกอากาศไปยังสถานีวิทยุภูมิภาคอื่น ๆ ในกลุ่มพื้นที่เดียวกัน
ซึ่งการผลิตรายการในรูปแบบดังกล่าวได้รับการตอบรับจากผู้ฟังเป็นอย่างดี

2.2 ภาวะการแข่งขันภายในธุรกิจสื่อวิทยุฯ

  (1) ภาพรวมของธุรกิจสื่อวิทยุฯ

สถานีวิทยุฯ ทั้งหมดในประเทศไทยเป็นของรัฐวิสาหกิจหรือหน่วยงานของรัฐ
โดยในปัจจุบันจากข้อมูลของกรมไปรษณีย์โทรเลข พบว่า จำนวนสถานีวิทยุฯ ในประเทศไทยทั้งหมด
มีประมาณ 524 สถานี แบ่งเป็นสถานีวิทยุฯ ในส่วนกลาง
(ออกอากาศครอบคลุมพื้นที่กรุงเทพมหานคร และจังหวัดใกล้เคียง) จำนวน 78 สถานี
ซึ่งสามารถแบ่งย่อยเป็นสถานีที่ออกอากาศในระบบ FM จำนวน 40 สถานี
และเป็นสถานีที่ออกอากาศในระบบ AM จำนวน 38 สถานี สำหรับสถานีวิทยุฯ ในส่วนภูมิภาคจำนวน
446 สถานีนั้น แบ่งเป็นสถานีที่ออกอากาศในระบบ FM จำนวน 273 สถานี
และเป็นสถานีที่ออกอากาศในระบบ AM จำนวน 173 สถานี

  (2) ภาวะการแข่งขัน

  ก. สถานีวิทยุ อสมท ส่วนกลาง

ภาวะการแข่งขันของสถานีวิทยุในส่วนกลาง ซึ่งส่วนใหญ่อยู่ในกรุงเทพมหานครค่อนข้างรุนแรง
เนื่องจากปัจจุบันมีผู้ประกอบการธุรกิจวิทยุหลายราย เช่น

- บมจ. อสมท (MCOT) บริหารคลื่นวิทยุ FM ในกรุงเทพ 6 ความถี่

- บมจ. จีเอ็มเอ็ม มีเดีย (GMMM) บริหารคลื่นวิทยุ FM ในกรุงเทพ 4 ความถี่

- บมจ. บีอีซี เวิลด์ (BEC) บริหารคลื่นวิทยุ FM ในกรุงเทพ 4 ความถี่

- บมจ. อาร์.เอส.โปรโมชั่น (RS) บริหารคลื่นวิทยุ FM ในกรุงเทพ 2 ความถี่

อย่างไรก็ตาม มีเพียง MCOT เท่านั้น ซึ่งเป็นเจ้าของสถานีวิทยุ
ในขณะที่ผู้ประกอบการอื่นต้องเช่าต่อจากหน่วยงานของรัฐ และไม่มีสถานีเป็นของตนเองตามกฎหมาย

สำหรับภาวะการแข่งขันด้านอุตสาหกรรมวิทยุฯ ในกรุงเทพฯ มีภาวะการแข่งขันที่ค่อนข้างรุนแรง
เนื่องจากมีสถานีวิทยุเป็นจำนวนมาก ประกอบกับ การเปลี่ยนแปลงทางด้านเทคโนโลยีในปัจจุบัน
ซึ่งเป็นผลก่อให้เกิด New Media ต่าง ๆ ขึ้นมากมาย และเป็นช่องทางใหม่ ๆ
ให้ผู้บริโภคได้เลือกบริโภคสื่อได้ตามกระแสนิยม
ซึ่งส่งผลกระทบทำให้เม็ดเงินโฆษณาวิทยุในตลาดมีแนวโน้มหดตัวลง
เนื่องจากผู้ซื้อสื่อมีทางเลือกในการใช้เม็ดเงินโฆษณาให้เข้าถึงกลุ่มเป้าหมายได้มากขึ้น
และส่งผลให้ภาวะการแข่งขันของอุตสาหกรรมวิทยุฯ ในกรุงเทพฯ ยิ่งทวีความรุนแรงมากขึ้น
ทำให้บางสถานีต้องปรับเปลี่ยนกลยุทธ์การตลาดเพื่อเพิ่มประสิทธิภาพในการแข่งขันเชิงธุรกิจ
รวมทั้งสร้างและรักษาฐานฐานผู้ฟังของแต่ละสถานีให้มากยิ่งขึ้น เช่น
การพัฒนาและปรับเปลี่ยนการผลิตและเสนอรายการให้ตรงความต้องการของกลุ่มผู้ฟังเป้าหมาย
และเอเยนซี การจัดกิจกรรมพิเศษต่าง ๆ
เพื่อสร้างกระแสความนิยมและรักษาฐานผู้ฟังของคลื่นอย่างต่อเนื่อง การจัดทัวร์ไปต่างประเทศ
และการเหมาช่วงเวลาทั้งสถานีให้สินค้ารายใหญ่ เป็นต้น ซึ่งปัจจุบัน บมจ. อสมท
ได้เปลี่ยนนโยบายทั้งด้านการผลิตรายการให้ตรงความต้องการของผู้ฟังกลุ่มเป้าหมายสร้างความโดดเด่น
และแตกต่างจากคู่แข่ง รวมทั้งปรับกลยุทธ์การตลาดให้มีความยืดหยุ่น คล่องตัว
และสนองตอบความต้องการของลูกค้าให้มากขึ้น
ตลอดจนเพิ่มประสิทธิภาพการบริหารจัดการในเชิงธุรกิจ ให้มากขึ้น ทำให้ธุรกิจวิทยุของ บมจ.
อสมท ยังคงสามารถดำรงอยู่ได้ท่ามกลางภาวะการถดถอยทางเศรษฐกิจ และ
การหดตัวลงอย่างรุนแรงของอุตสาหกรรมโฆษณาวิทยุในปี 2552 ซึ่งหดตัวลงถึงร้อยละ 11
เมื่อเทียบกับช่วงเวลาเดียวกันของปีที่ผ่านมา

ข. สถานีวิทยุ อสมท ส่วนภูมิภาค

ภาวะการแข่งขันของสถานีวิทยุฯ ในส่วนภูมิภาคมีความรุนแรงเช่นเดียวกับสถานีวิทยุในส่วนกลาง
เนื่องจากในแต่ละจังหวัดมีจำนวนสถานีวิทยุฯ ที่ออกอากาศเป็นจำนวนมาก และมีสื่ออื่น ๆ
ในพื้นที่ที่ก่อให้เกิดการแข่งขันสูง ทั้งวิทยุฯ คลื่นหลัก วิทยุฯ ชุมชน และเคเบิลท้องถิ่น
รวมทั้งการแข่งขันจากคลื่นของสถานีวิทยุฯ ในจังหวัดข้างเคียง นอกจากนี้
ความแคบของพื้นที่ในการทำธุรกิจและหารายได้ของแต่ละจังหวัด ประกอบกับ
ในบางพื้นที่ยังมีเจ้าของธุรกิจบางรายเป็นเจ้าของสื่อหลากชนิด และใช้กลยุทธ์การตลาดด้วยการลด
แลก แจก และแถมสื่อที่ถืออยู่ในมือ
ยิ่งส่งผลให้การแข่งขันของสถานีวิทยุภูมิภาคทวีความรุนแรงมากยิ่งขึ้น ดังนั้น
การดำเนินในการบริหารงานของสถานีวิทยุฯ ส่วนภูมิภาคของ บมจ. อสมท ในปัจจุบัน
จึงต้องมีการพัฒนาการผลิตและเสนอรายการให้ตรงความต้องการของผู้ฟังกลุ่มเป้าหมาย
และเอเยนซีให้มากขึ้นเช่นเดียวกันกับคลื่นวิทยุฯ ส่วนกลาง ขณะเดียวกัน
ก็ต้องปรับกลยุทธ์การตลาดให้มีความหลากหลาย ยืดหยุ่น
และสนองตอบความต้องการของลูกค้าให้มากขึ้น ตลอดจนปรับกระบวนการบริหารจัดการให้
สอดคล้องกับภาวะเศรษฐกิจ การแข่งขัน และมีประสิทธิภาพมากยิ่งขึ้น
ซึ่งจากการพัฒนาการดำเนินงานดังกล่าว ส่งผลให้การดำเนินธุรกิจของสถานีวิทยุ อสมท ส่วนภูมิภาค
ยังคงสามารถดำรงอยู่ได้ ท่ามกลางภาวะการถดถอยทางเศรษฐกิจ
และการหดตัวลงอย่างรุนแรงของอุตสาหกรรมโฆษณาวิทยุในปี 2552 เช่นเดียวกัน

2.3 กลยุทธ์ทางการตลาดของธุรกิจสถานีวิทยุฯ

 พัฒนาเนื้อหาและรูปแบบรายการของสถานีวิทยุฯ ในรูปแบบ Format Station ภายใต้แนวคิด
“สังคมอุดมปัญญา” บนภาพลักษณ์ของสถานีวิทยุแห่งความทันสมัย “Modern Radio” ทั้งสถานีวิทยุฯ
ส่วนกลาง และส่วนภูมิภาค
รวมทั้งสร้างความแตกต่างของการนำเสนอในแต่ละช่วงเวลาการออกอากาศของคลื่นให้ชัดเจน
และแตกต่างจากคู่แข่งอย่างต่อเนื่อง


การพัฒนาผลิตภัณฑ์ด้วยการใช้ประโยชน์จากความได้เปรียบทางด้านเครือข่ายในการสร้างและรักษาฐานผู้ฟัง
และสร้างมูลค่าเพิ่ม

 สร้างกระแสความนิยมของคลื่นผ่านการจัดกิจกรรมพิเศษอย่างต่อเนื่อง
รวมทั้งเพิ่มช่องทางในการเพิ่มความนิยมให้กับแต่ละคลื่น ผ่านทางเว็บไซต์ ที่ www.mcot.net
อีกช่องทางหนึ่ง

 Synergy สื่อที่ บมจ. อสมท มีอยู่ เพื่อเพิ่มศักยภาพ ความแข็งแกร่ง และความได้เปรียบ

ในการแข่งขันเชิงธุรกิจเหนือคู่แข่ง

 ปรับกลยุทธ์การตลาดให้มีความหลากหลาย ยืดหยุ่น และสามารถแข่งขันได้ในเชิงธุรกิจ

รวมทั้งสร้างแรงจูงใจในการขายให้มากขึ้น

 เพิ่มการทำการตลาดเชิงรุกด้วยการมุ่งเน้นสนองตอบความต้องการของลูกค้าในรูปแบบ Tailor
Made Concept ให้มากขึ้น

 จัดทำ Package การขายพิเศษ ในช่วงเทศกาลและวันสำคัญต่าง ๆ ให้มากขึ้น

 เพิ่มการทำการตลาดแบบเชื่อมโยงการขาย (Cross Selling)
ในการขายเวลาโฆษณาของสถานีวิทยุ อสมท ส่วนกลางให้มากขึ้น

 เพิ่มการ Synergy การตลาดของวิทยุส่วนกลางและส่วนภูมิภาค และสื่อที่ บมจ. อสมท

มีอยู่ให้มากขึ้น

2.4 การจัดหาผลิตภัณฑ์หรือบริการ

(1) การจัดหารายการของสถานีวิทยุ อสมท ส่วนกลาง

การกระจายเสียงของสถานีวิทยุฯ อสมท ส่วนกลางในปัจจุบัน
ดำเนินการผลิตและนำเสนอรายการเองโดยผู้ดำเนินรายการที่มีทักษะและประสบการณ์ในการจัดรายการที่ยาวนาน
ทั้งนักจัดรายการวิทยุฯ ที่เป็นพนักงานของบริษัท และผู้ทรงคุณวุฒิหรือผู้เชี่ยวชาญที่มีชื่อเสียง
รวมทั้งนักจัดรายการที่มีความสามารถ และได้รับความนิยมจากผู้ฟังในวงกว้างจากภายนอก
โดยการผลัดเปลี่ยนหมุนเวียนผลิตและเสนอรายการที่หลากหลายรูปแบบ
ตามความต้องการและความนิยมของกลุ่มผู้ฟังเป้าหมายของแต่ละคลื่น ภายใต้แนวคิด
“สังคมอุดมปัญญา” บนภาพลักษณ์ของสถานีวิทยุแห่งความทันสมัย “Modern Radio”
และมีการพัฒนาการผลิตให้ตอบสนองและตรงความต้องการของผู้ฟังกลุ่มเป้าหมายอย่างต่อเนื่อง

(2) การจัดหารายการของสถานีวิทยุ อสมท ส่วนภูมิภาค

ปัจจุบัน บริษัทฯ ได้นำสถานีวิทยุ อสมท ส่วนภูมิภาค ทั้ง 53 สถานี มาบริหารจัดการเองทั้งหมด
โดยปรับรูปแบบการบริหารจัดการให้สอดคล้องกับภาวะการแข่งขัน
เพื่อให้สามารถดำรงอยู่ได้ในเชิงธุรกิจ
ทั้งการให้มีผู้เช่าเวลารายย่อยบริหารจัดการเวลาของสถานีบางส่วน
เพื่อรักษาพันธมิตรที่ร่วมดำเนินกิจการเดิม
และเปิดโอกาสให้นักจัดรายการในท้องถิ่นได้มีส่วนร่วมกับสถานี
และการบริหารจัดการเวลาเองทั้งหมดของบางสถานี โดยการควบคุม
ดูแลการผลิตและเสนอรายการให้เป็นไปตามผังรายการหลัก ภายใต้แนวคิด “สังคมอุดมปัญญา”
ที่กำหนดขึ้น

3. สำนักข่าวไทย

สำนักข่าวไทย จัดตั้งขึ้นในปี 2520 เป็นสำนักข่าวแห่งแรกของประเทศไทย และถือเป็นสำนักข่าว
ระดับชาติ มีหน้าที่รับผิดชอบหลักในการผลิต และรายงานข่าว
เพื่อนำเสนอออกอากาศทั้งทางวิทยุและโทรทัศน์ และผ่านทางสื่ออิเล็กทรอนิคส์และสื่ออื่น ๆ เช่น
สื่ออินเตอร์เน็ต ข้อความสั้นทางโทรศัพท์เคลื่อนที่ เป็นต้น
ตลอดจนเพื่อใช้สำหรับแลกเปลี่ยนข้อมูลข่าวกับพันธมิตรต่างประเทศ
และเป็นหนึ่งในศูนย์กลางในการแลกเปลี่ยนและนำเสนอข่าวของประเทศไทยไปสู่นานาประเทศทั่วโลก
สำนักข่าวไทย ยังมีศูนย์ข่าวกระจายอยู่ในส่วนภูมิภาคอีก 4 แห่ง คือ ศูนย์ข่าวภาคเหนือ จ.
เชียงใหม่ ศูนย์ข่าวภาคตะวันออกเฉียงเหนือ จ. ขอนแก่น ศูนย์ข่าวภาคใต้ อ.หาดใหญ่ จ.สงขลา
และศูนย์ข่าวอันดามัน จ.ภูเก็ต

3.1 ลักษณะผลิตภัณฑ์หรือบริการ

  (1) รูปแบบของการให้บริการข่าวในสื่อต่าง ๆ

  ก. สื่อโทรทัศน์

(1) รายการประเภทรายงานข่าว ที่ผลิตโดยสำนักข่าวไทยที่ออกอากาศเป็นรายการสดทั้งหมด
ได้แก่ ข่าวเช้า (รายการเช้าข่าวข้นฯ) ข่าวเที่ยง ข่าวภาคค่ำ ข่าวเที่ยงคืน (รายการทันข่าว
เที่ยงคืน) ข่าวต้นชั่วโมง รวมถึงแถบอักษรข่าว

(2) รายการประเภทอื่นนอกเหนือจากรายการประเภทรายงานข่าวที่ผลิตโดยสำนักข่าวไทย
หรือร่วมผลิตกับสำนักโทรทัศน์ เช่น รายงานข่าวเศรษฐกิจ การวิเคราะห์หุ้น รายงานข่าวบันเทิง
ได้แก่ รายการจับเงินชนทอง ไนน์เอ็นเตอร์เทน รายการข่าวข้นคนข่าว
รายการคุยโขมงบ่ายสามโมง

  ข. สื่อวิทยุฯ

(1) ผลิตข่าวให้สถานีวิทยุฯ อสมท เครือข่ายทั่วประเทศ

(2) ผลิตรายการประเภทข่าวให้แก่สถานีวิทยุฯ FM 100.5 MHz ในช่วงเครือข่าย ทั่วประเทศ

(3) จัดหาและผลิตข่าวภาคภาษาอังกฤษให้กับสถานีวิทยุฯ FM 107.0 MHz หรือ MET 107 MHz

ค. สื่ออิเล็กทรอนิคส์ เช่น สื่ออินเตอร์เน็ต สื่อข้อความสั้นทางโทรศัพท์เคลื่อนที่ เป็นต้น

ง. สื่อโทรทัศน์ผ่านดาวเทียม

สำนักข่าวไทย ร่วมผลิตและนำเสนอข่าวภาษาอังกฤษ ผ่านทางช่องสถานีโทรทัศน์ผ่านดาวเทียมของ
บมจ. อสมท ในช่อง ASEAN TV

  3.2 การจัดหาผลิตภัณฑ์หรือบริการ

  (1) การจัดหาผลิตภัณฑ์หรือบริการของสำนักข่าวไทย

บริษัทมีนโยบายให้สำนักข่าวไทยนำเสนอข่าวในประเทศและข่าวต่างประเทศในสัดส่วนที่เหมาะสม
อีกทั้งการนำเสนอมีทั้งรูปแบบข่าวทั่วไป ข่าวเชิงลึก สารคดีเชิงข่าว รวมถึงรายงานพิเศษ
ในขณะที่การจัดหาข่าวต่างประเทศโดยทั่วไปมีที่มาจากแหล่งข่าวในต่างประเทศเป็นหลัก
แต่ในกรณีที่มีเหตุการณ์สำคัญ ๆ ซึ่งอยู่ในความสนใจของประชาชนเป็นพิเศษแล้ว
ทางสำนักข่าวไทยจะจัดส่งผู้สื่อข่าวของสำนักข่าวไทยไปติดตามรายงานข่าวนั้น ๆ เอง

(2) ความร่วมมือในด้านต่าง ๆ ระหว่างสำนักข่าวไทยกับพันธมิตรสื่อต่างประเทศ

สำนักข่าวไทย ตระหนักถึงความสำคัญของการเปลี่ยนแปลงจากกระแสโลกาภิวัตน์
และความก้าวหน้าทางเทคโนโลยีการสื่อสาร
จึงได้กระชับความสัมพันธ์และขยายความร่วมมือกับสำนักข่าวและสื่อต่างประเทศสำคัญ ๆ
ของโลกเป็นจำนวนมาก ดังนี้ สถานีโทรทัศน์ ได้แก่ CNN (U.S.A), CCTV(China), NHK
(Japan), TV5 (France), DW (Germany) สถานีวิทยุฯ ได้แก่ ABC (Australia), VOA
(U.S.A.), CNN Radio (U.S.A.) กลุ่มองค์กรความร่วมมือ ได้แก่
สำนักข่าวแห่งเอเชียและแปซิฟิก (OANA) ซึ่งมีสมาชิก 39 สำนักข่าวจาก 34 ประเทศ
และเครือข่ายแลกเปลี่ยนข่าวโทรทัศน์ในเอเชียแปซิฟิก (Asia vision)
ซึ่งเป็นหนึ่งในความร่วมมือของ ABU (Asia Broadcasting Union)
ซึ่งมีสมาชิกเป็นสถานีโทรทัศน์ใน 21 ประเทศ และยังเป็นพันธมิตรของ EBU (European
Broadcasting Union) อีกด้วย

ธุรกิจตามสัญญาร่วมดำเนินกิจการ

1 กิจการสถานีโทรทัศน์ไทยทีวีสีช่อง 3 อสมท

บริษัทได้ร่วมดำเนินกิจการส่งโทรทัศน์สีกับ บริษัท บางกอกเอ็นเตอร์เทนเม้นต์ จำกัด
โดยส่งสัญญาณออกอากาศ (Broadcasting) ให้บริการประชาชนควบคู่ไปกับสถานีโทรทัศน์
Modernine ทั้งส่วนกลางและ ส่วนภูมิภาค
ผู้ชมสามารถรับชมรายการได้โดยไม่ต้องมีการชำระค่าบริการ (Free TV)
สำหรับสัญญาร่วมดำเนินกิจการที่ บมจ. อสมท ทำกับ บริษัท บางกอกเอ็นเตอร์เทนเม้นต์ จำกัด
นั้นมีจำนวนทั้งสิ้น 4 ฉบับ โดยเป็นสัญญาประเภทสร้าง โอนกรรมสิทธิ์ และดำเนินงาน
(Build-Transfer-Operate หรือ BTO) กล่าวคือ บริษัท บางกอกเอ็นเตอร์เทนเม้นต์ จำกัด
ต้องรับผิดชอบในการจัดสร้างสถานีทวนสัญญาณโทรทัศน์สีทั้งในส่วนกลาง
(กรุงเทพมหานครและปริมณฑล) และส่วนภูมิภาค รวมทั้งสิ้นจำนวน 31 สถานี
(ไม่รวมสถานีในส่วนกลางที่บริษัทได้รับโอนมาพร้อมกับการรับโอนกิจการของบริษัท ไทยโทรทัศน์
จำกัด) โดย บริษัท บางกอกเอ็นเตอร์เทนเม้นต์ จำกัด
จะได้รับสิทธิให้เป็นผู้ดำเนินการบริหารสถานีโทรทัศน์ไทยทีวีสีช่อง 3 อสมท ทั้งนี้
ตามสัญญาร่วมดำเนินกิจการส่งโทรทัศน์สี กำหนดให้สิทธิในการบริหารสถานีโทรทัศน์แก่ บริษัท
บางกอก เอ็นเตอร์เทนเม้นต์ จำกัด เป็นระยะเวลา 30 ปี โดยจะครบกำหนดสัญญา ในวันที่ 25
มีนาคม 2553 โดยต้องจ่ายชำระค่าตอบแทนให้แก่ บมจ. อสมท
ตลอดอายุสัญญารวมกันเป็นเงินประมาณ 3,356 ล้านบาท ต่อมา บมจ. อสมท
เห็นชอบตามข้อเสนอที่ บริษัท บางกอกเอ็นเตอร์เทนเม้นต์ จำกัด
ตกลงเพื่อผลประโยชน์ที่เป็นตัวเงินให้แก่บริษัท จำนวน 405,000,000.- บาท
(สี่ร้อยห้าล้านบาทถ้วน) หากข้อเท็จจริงเป็นที่ยุติว่าเงื่อนไขบังคับก่อนตามสัญญาข้อ 7 รวม 3
ประการ ได้เกิดขึ้นครบแล้ว สัญญาร่วมดำเนินกิจการส่งโทรทัศน์สีดังกล่าว
จะมีระยะเวลาบังคับใช้ออกไปอีก 10 ปี นับแต่วันที่ 26 มีนาคม 2553 เป็นต้นไป โดยบริษัทฯ
ได้มีหนังสือตอบรับ ในการที่บริษัท บางกอกเอ็นเตอร์เทนเม้นต์ จำกัด
ตกลงเพิ่มผลประโยชน์ที่เป็นตัวเงินให้แก่บริษัทแล้ว

2.  กิจการโทรทัศน์ระบบบอกรับเป็นสมาชิก

บริษัทจัดเป็นหน่วยงานแรกที่เริ่มให้บริการโทรทัศน์ระบบบอกรับเป็นสมาชิกโดยเริ่มต้นให้บริการในปี
2532 ส่งสัญญาณภาพและเสียง (Video & Audio) ด้วยระบบ MMDS (Multi - channel
Multipoint Distribution System) ไปยังผู้ชมที่เป็นสมาชิกเท่านั้น
และจะต้องเสียค่าบริการในการรับชมรายการ และติดตั้งอุปกรณ์การรับเพิ่มเติม
ต่อมาภายหลังเทคโนโลยีในการให้บริการได้พัฒนามากขึ้น
จึงมีผู้ประกอบการเอกชนหลายรายเข้ามาร่วมดำเนินกิจการ ดังนี้

(1) บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) (United Broadcasting
Corporation Public Company Limited หรือ “ยูบีซี”) หรือ บริษัท ทรู วิชั่นส์ จำกัด
(มหาชน) (True Visions Public Company Limited)

ยูบีซี เกิดจากการรวมกิจการโทรทัศน์ระบบบอกรับเป็นสมาชิกที่เป็นคู่แข่งรายสำคัญ 2 ราย เมื่อปี
2541 คือ บริษัท อินเตอร์เนชั่นแนล บรอดคาสติ้ง คอร์ปอร์เรชั่น จำกัด (มหาชน) หรือ “ไอบีซี”
ซึ่งเป็นกิจการโทรทัศน์ระบบบอกรับเป็นสมาชิกระบบดาวเทียมรายแรกของ อสมท และ บริษัท ยูทีวี
เคเบิ้ล เน็ตเวอร์ค จำกัด (มหาชน) หรือ “ยูทีวี”
ซึ่งเป็นกิจการโทรทัศน์ระบบบอกรับเป็นสมาชิกระบบเคเบิ้ล โดยไอบีซี เข้าถือหุ้นในยูทีวี
ในสัดส่วนร้อยละ 98.62 ในขณะที่ผู้ถือหุ้นรายใหญ่ของ ยูทีวี คือ กลุ่มบริษัทเทเลคอมโฮลดิ้ง จำกัด
เข้าถือหุ้นในไอบีซี ในสัดส่วนร้อยละ 49.50 จากนั้นจึงได้มีการเปลี่ยนชื่อเป็น บริษัท ยูไนเต็ด
บรอดคาสติ้ง คอร์ปอเรชั่น จำกัด (มหาชน) หรือ “ยูบีซี” และปัจจุบันเปลี่ยนชื่อเป็น บริษัท
ทรูวิชั่นส์ จำกัด
(มหาชน)โดยให้บริการถ่ายทอดโทรทัศน์สู่สมาชิกด้วยการใช้ดาวเทียมในระบบดิจิตอล
ตามสัญญาร่วมดำเนินกิจการที่ทำกับ บมจ. อสมท ซึ่งสัญญาดังกล่าวมีกำหนดระยะเวลา 20 ปี
และจะครบกำหนดสัญญาในวันที่ 30 กันยายน 2557 โดย ยูบีซี
ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท เป็นเงินร้อยละ 6.5
ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้ต้องไม่น้อยกว่าค่าตอบแทนขั้นต่ำในแต่ละปี
ซึ่งรวมกันตลอดอายุสัญญาไม่น้อยกว่า 420,440,000 บาท

(2) บริษัท ยูบีซี เคเบิ้ล เน็ตเวอร์ค จำกัด (มหาชน) (UBC Cable Network Public
Company Limited หรือ “ยูบีซี เคเบิ้ล”) หรือ บริษัท ทรู วิชั่นส์ เคเบิ้ล จำกัด (มหาชน)
(True Visions Cable Network Public Company Limited)

ยูบีซีเคเบิ้ล เดิมมีชื่อว่า บริษัท ไทยเคเบิ้ลวิชั่น จำกัด (มหาชน) ซึ่งต่อมาได้เปลี่ยนชื่อเป็นบริษัท
ยูนิเวอร์แซล เคเบิ้ล ทีวี เน็ตเวอร์ค จำกัด (มหาชน) และได้เปลี่ยนชื่อเป็น บริษัท ยูทีวี เคเบิ้ล
เน็ตเวอร์ค จำกัด (มหาชน) ก่อนที่จะมีการเปลี่ยนชื่อเป็นบริษัท ยูบีซี เคเบิ้ล เน็ตเวอร์ค จำกัด
(มหาชน) หรือ “ยูบีซีเคเบิ้ล” และในปัจจุบันเปลี่ยนชื่อเป็นบริษัท ทรู วิชั่นส์ เคเบิ้ล จำกัด
(มหาชน) ซึ่ง ยูบีซีเคเบิ้ล เป็นอีกบริษัทหนึ่งที่ให้บริการโทรทัศน์ระบบบอกรับเป็นสมาชิก
โดยให้บริการถ่ายทอดโทรทัศน์สู่สมาชิกทางสายเคเบิ้ล ตามสัญญาร่วมดำเนินกิจการที่ทำกับ บมจ.
อสมท ซึ่งสัญญาดังกล่าวมีกำหนดระยะเวลา 25 ปี และจะครบกำหนดสัญญาในวันที่ 31 ธันวาคม
2562 โดย ยูบีซีเคเบิ้ล ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท
เป็นเงินร้อยละ 6.5 ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้
ต้องไม่น้อยกว่าค่าตอบแทนขั้นต่ำในแต่ละปีซึ่งรวมกันตลอดอายุสัญญาไม่น้อยกว่า 575,000,000 บาท

อนึ่ง บมจ. อสมท ได้เห็นชอบให้ บริษัท ทรู วิชั่นส์ จำกัด (มหาชน) และบริษัท ทรู วิชั่นส์ เคเบิ้ล
จำกัด (มหาชน)
สามารถหารายได้จากการโฆษณาในธุรกิจการให้บริการโทรทัศน์ระบบบอกรับเป็นสมาชิกตามสัญญาร่วมดำเนินกิจการให้บริการโทรทัศน์ระบบบอกรับเป็นสมาชิก
โดยเมื่อวันที่ 8 ตุลาคม 2552 บริษัทฯ
ได้ลงนามในสัญญาร่วมดำเนินกิจการให้บริการโทรทัศน์ระบบบอกรับเป็นสมาชิก
ฉบับแก้ไขเพิ่มเติมกับบริษัททั้ง 2 เป็นที่เรียบร้อยแล้ว